# Policlàdides

Els policlàdides (Polycladida) representen un clade molt divers i nombrós de turbel·laris marins de vida lliure, se'n coneixen 1.021 espècies. Es poden trobar des de les zones litorals fins a les sublitorals, i moltes espècies són comunes als esculls de corall. Unes poques espècies es troben en hàbitats d'aigua dolça. La majoria dels policlàdides fugen de la llum directa. Són de distribució cosmopolita.

## Característiques

Els policlàdides fan entre 3 mm i 8 cm de longitud, i tenen el cos molt aplanat, més o menys ovalat i foliaci; sovint són de colors molt vistosos. Tenen nombrosos ulls i amb freqüència tentacles anteriors. Tenen un intestí allargat que està situat centralment, amb moltes ramificacions. Els ous són endolecítics, i el desenvolupament és directe, o indirecte a través de formes larvals.
Els membres del subordre dels acotilis (Acotylea) no tenen òrgan adhesiu a la regió medioventral, la faringe està situada al mig del cos, i l'aparell copulador a la regió posterior. Els cotilis (Cotylea) es caracteritzen per la posseir un òrgan adhesiu en posició medioventral, i perquè tant la faringe i com l’òrgan copulador se situen a la regió anterior del cos; les ramificacions de l’intestí poden anastomosar-se a la perifèria formant una xarxa.

## Policlàdides dels Països Catalans

Als Països Catalans s'han trobat diversos gèneres, per exemple: Discocelis, Hoploplana, Notoplana, Planocera, Stylochoplana, Stylochus (acotilis) i Eurylepta, Prostheceraeus, Prosthiostomum, Pseudoceros, Thysanozoon, Yungia (cotilis).

## Filogènia

Posició filogenètica dels policlàdides respecte altres grups de platihelmints segons el treball de Laumer i col·laboradors publicat l'any 2015:
| Platyhelminthes | Catenulida Rhabditophora Macrostomorpha Trepaxonemata Polycladida Prorhynchida Gnosonesimida Euneoophora Rhabdocoela Proseriata Adiaphanida Fecampiida Prolecithophora Tricladida Bothrioplanida Neodermata Cestoda Monogenea Trematodes |

## Taxonomia

L'ordre Polycladida es divideix en dos subordres que engloben 42 famílies:

### Subordre Acotylea

* Famílies basals
** Família Anocellidae Quiroga, Bolaños & Litvaitis, 2006
** Família Apidioplanidae Bock, 1926
** Família Didangiidae Faubel, 1983
** Família Enantiidae Graff, 1889
** Família Euplanidae Marcus & Marcus, 1966
** Família Limnostylochidae Faubel, 1983
** Família Stylochocestidae Bock, 1913
* Superfamília Cryptoceloidea Bahia, Padula & Schrödl, 2017
** Família Cryptocelidae Laidlaw, 1903
** Família Discocelididae Laidlaw, 1903
** Família Ilyplanidae Faubel, 1983
** Família Plehniidae Bock, 1913
** Família Polyposthiidae Bergendal, 1893
* Superfamília Leptoplanoidea Faubel, 1984
** Família Candimboididae Faubel, 1983
** Família Faubelidae Özdikmen, 2010
** Família Gnesiocerotidae Marcus & Marcus, 1966
** Família Leptoplanidae Stimpson, 1857
** Família Mucroplanidae Faubel, 1983
** Família Notocomplanidae Litvaitis, Bolaños & Quiroga, 2019
** Família Notoplanidae Marcus & Marcus, 1966
** Família Palauidae Faubel, 1983
** Família Pleioplanidae Faubel, 1983
** Família Stylochoplanidae Faubel, 1983
* Superfamília Stylochoidea Poche, 1926
** Família Callioplanidae Hyman, 1953
** Família Discoprosthididae Faubel, 1983
** Família Hoploplanidae Stummer-Traunfels, 1933
** Família Latocestidae Laidlaw, 1903
** Família Planoceridae Lang, 1884
** Família Pseudostylochidae Faubel, 1983
** Família Stylochidae Stimpson, 1857

### Subordre Cotylea

* Família Amyellidae Faubel, 1984
* Família Boniniidae Bock, 1923
* Família Cestoplanidae Lang, 1884
* Família Chromoplanidae Bock, 1922
* Família Dicteroidae Faubel, 1984
* Família Diposthidae Woodworth, 1898
* Família Ditremageniidae Palombi, 1928
* Família Euryleptidae Lang, 1884
* Família Opisthogeniidae Palombi, 1928
* Família Pericelididae Laidlaw, 1902
* Família Prosthiostomidae Lang, 1884
* Família Pseudocerotidae Lang, 1884
* Família Theamatidae Marcus, 1949

## Referències

* 1 2 «WoRMS - World Register of Marine Species - Taxonomic tree». [Consulta: 22 gener 2021].
* ↑ Hickman, C. P., Ober, W. C. & Garrison, C. W., 2006. Principios integrales de zoología, 13ª edición. McGraw-Hill-Interamericana, Madrid (etc.), XVIII+1022 pp. ISBN 84-481-4528-3.
* 1 2 3 «Baguñá, J. 1991. Els turbel·laris. Història Natural dels Països Catalans, vol. 8». [Consulta: 23 gener 2021].
* ↑ Barnes, Robert D.. Invertebrate Zoology. Philadelphia, PA: Holt-Saunders International, 1982, p. 229. ISBN 0-03-056747-5.
* ↑ Christopher E Laumer, Andreas Hejnol, Gonzalo Giribet, 2015. Nuclear genomic signals of the 'microturbellarian' roots of platyhelminth evolutionary innovation. eLife 2015;10.7554/eLife.05503.